Държавен вестник, бр. 92, 2018 г., стр. 65

БРОЙ  92	
Д Ъ Р Ж А В Е Н  В Е С Т Н И К 	
СТР.  65  
Приложение
към член единствен
МЕТОДИКА 
за начина за разпределяне на разходите при 
определяне на цени за предоставяне на достъп 
до и съвместно ползване на физическа инфра-
структура и право на преминаване по Закона за 
електронните съобщителни мрежи и физическа 
инфраструктура
Раздел I 
Общи положения
Чл. 1. (1) С тази методика се определя начинът 
за разпределение на разходите при определяне на 
цени за услугите при предоставянето на достъп 
до и съвместно ползване по чл. 15 и правото на 
преминаване и право на специално ползване по 
чл. 17 от Закона за електронните съобщителни 
мрежи и физическа инфраструктура (ЗЕСМФИ).
(2) Тази методика не се прилага за пре-
доставяне на права по чл. 17, а л. 1 от 
ЗЕСМФИ върху имоти – публична държавна или 
публична общинска собственост, които се пре-
доставят безвъзмездно в полза на операторите на 
електронни съобщителни мрежи съгласно чл. 18, 
ал. 3 от закона.
(3) Мрежовите оператори, ако предлагат от-
стъпки или други отклонения от определянето на 
цени за отделни потребители или видове обекти, 
посочват в общите условия по чл. 15, ал. 2 от ЗЕ-
СМФИ обстоятелствата, при които се предлагат 
такива отстъпки и отклонения, при спазването на 
целите и принципите по чл. 2 и 3 от ЗЕСМФИ.
Чл. 2. При разпределяне на разходите за даде-
ната услуга се спазват следните принципи:
1. разходна обусловеност (причинно-следствена 
връзка между разходите и дейността) – разходите 
се разпределят по тези услуги, за осигуряването 
на които са направени; 
2. прозрачност;
3. равнопоставеност;
4. пропорционалност;
5. липса на антиконкурентно крос-субсидиране.
Чл. 3. Предоставянето на достъп до и съвместно 
ползване на физическа инфраструктура на мре-
жови оператор се осъществява в съответствие с 
общите му условия по чл. 15, ал. 2 от ЗЕСМФИ 
и включва:
1. разполагане на съобщителни кабели или на 
елементи от електронни съобщителни мрежи в съ-
ществуваща подземна физическа инфраструктура;
2. разполагане на антени и/или елементи на 
електронни съобщителни мрежи върху сгради, на 
антенни мачти, кули;
3. разполагане на съобщителни кабели 
и/или елементи от електронни съобщителни мрежи 
на съществуваща стълбовна мрежа ниско напре-
жение на електроразпределителните предприятия;
4. разполагане на съобщителни кабели 
и/или елементи от електронни съобщителни мре-
жи на съществуваща стълбовна мрежа за външно 
изкуствено осветление;
5. разполагане на съоръжения в помещения на 
мрежов оператор, различен от мрежов оператор 
по смисъла на т. 3, буква „бб“ от допълнителните 
разпоредби на ЗЕСМФИ;
6. разполагане на оборудване извън помещение, 
в обект на мрежов оператор; 
7. монтаж и демонтаж на съоръженията по 
т. 1 – 6;
8. други дейности, свързани с предоставянето 
на достъп до и съвместно ползване на съществу-
ваща физическа инфраструктура.
Чл. 4. (1) Цените за достъп до и съвместно полз-
ване на физическа инфраструктура и механизмът 
за ценообразуване се посочват в общите условия 
по чл. 15, ал. 2 от ЗЕСМФИ в съответствие със 
закона и тази методика и могат да бъдат едно-
кратни или периодични в зависимост от вида на 
предоставяните услуги. 
(2) Мрежовите оператори определят: 
1. цени за отделните еднократно предоставя-
ни от тях услуги, например цени за съгласуване 
на проектите за разполагане по чл. 52, ал. 2 от 
ЗЕСМФИ, за оглед, действията за приключване 
на разполагането на мрежата по чл. 53 от ЗЕС-
МФИ, за осигуряване на достъп за разполагане, 
поддръжка и демонтаж на мрежата;
2. периодични цени за ползване на инфра-
структурата.
(3) Цените за достъп до и съвместно ползване 
на физическа инфраструктура се определят въз 
основа на видовете разходи в съответствие с тази 
методика.
(4) Цените за еднократно предоставяните услуги 
се определят на база документално обоснования 
размер съгласно данъчното и счетоводното зако-
нодателство на разходите на  мрежовия оператор 
за предоставянето на конкретната услуга.
(5) Цените за право на преминаване се опре-
делят въз основа на разходите за обезщетение в 
съответствие с чл. 12. 
Раздел II
Обх ват, определ яне и разпредел яне на 
разходите 
Чл. 5. (1) Разходите за предоставяне на услугите 
за достъп до и съвместно ползване на физическа 
инфраструктура включват: 
1. разходи за амортизация на активите, присъщи 
за остойностяваната услуга, пропорционално на 
използвания от получателя на достъпа капацитет, и 
2. разходи, подпомагащи функционалното 
обезпечаване на услугата, без които е невъзмож-
но предоставянето є, като например разходи за 
поддръжка и експлоатация на съответните активи 
на физическа инфраструктура – разходи за мате-
риали, разходи за труд, разходи за допълнителни 
услуги, като охрана, транспортни разходи, адми-
нистративни, и
3. компонент, изчислен като произведение 
между сбора от балансовата стойност на акти-
вите, необходими за предоставянето на услугата, 
и среднопретеглената цена на капитала (WACC). 
(2) Определянето на разходите по ал. 1, т. 2 се 
извършва на базата на документално обоснован 
размер на разходите на съответния мрежов опе-
ратор за последната приключила финансова го-
дина. За целите на изчислението на компонента 
по ал. 1, т. 3 се вземат балансовите стойности на 
активите към края на последната приключила 
финансова година.